title: Komisijas Direktīva 2003/40/EK (2003. gada 16. maijs), ar ko izveido dabīgo minerālūdeņu sastāvdaļu sarakstu, nosaka to koncentrācijas robežvērtības un marķēšanas prasības un paredz nosacījumus ar ozonu bagātināta gaisa izmantošanai dabīgo minerālūdeņu un avota ūdens apstrādei

text:
Svarīgs juridisks paziņojums

|

32003L0040

Oficiālais Vēstnesis L 126 , 22/05/2003 Lpp. 0034 - 0039

		Komisijas Direktīva 2003/40/EK(2003. gada 16. maijs),ar ko izveido dabīgo minerālūdeņu sastāvdaļu sarakstu, nosaka to koncentrācijas robežvērtības un marķēšanas prasības un paredz nosacījumus ar ozonu bagātināta gaisa izmantošanai dabīgo minerālūdeņu un avota ūdens apstrādeiEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Direktīvu 80/777/EEK [1] (1980. gada 28. jūlijs) par dalībvalstu tiesību aktu tuvināšanu attiecībā uz dabisko minerālūdeņu ieguvi un realizāciju, kurā jaunākie grozījumi izdarīti ar Eiropas Parlamenta un Padomes Direktīvu 96/70/EK [2], un jo īpaši tās 11. panta 1. punktu,tā kā:(1) Dažos minerālūdeņos sastāvdaļa var būt dabīgā stāvoklī sakarā ar to hidroģeoloģisko izcelsmi un, pārsniedzot noteiktu koncentrāciju, var radīt draudus sabiedrības veselībai. Tādēļ uzskata, ka vajag ierobežot šo sastāvdaļu koncentrāciju dabīgajos minerālūdeņos.(2) Direktīvas 80/777/EEK 11. pants nosaka, ka pēc apspriešanās ar Pārtikas zinātnisko komiteju jāpieņem saskaņotas dabīgo minerālūdeņu sastāvdaļu koncentrācijas robežvērtības un marķēšanas prasības, ja nepieciešams norādīt kādas sastāvdaļas klātbūtni augstā koncentrācijā.(3) Pārtikas zinātniskā komiteja sniedza atzinumu [3] par arsēna, bārija, fluora, bora, mangāna un dabīgo minerālūdeņu pārējo sastāvdaļu līmeni un apstiprināja tādas robežvērtības, kā Pasaules Veselības organizācijas iesaka dzeramajam ūdenim.(4) Ar pārskatīto dabīgo minerālūdeņu kodeksa standartu [4] veselības nolūkā izveido sastāvdaļu sarakstu un nosaka to maksimāli pieļaujamās koncentrācijas. Tas ir pieņemts, pamatojoties uz jaunākajiem zinātniskajiem datiem, un sniedz pietiekamu aizsardzību sabiedrības veselībai.(5) Ir vispāratzīts, ka fluora mazu devu uzņemšanai ir labvēlīga ietekme uz zobiem. Savukārt pārmērīgi lielu fluora devu uzņemšana var kaitēt sabiedrības veselībai. Tādēļ ir jānosaka saskaņotas robežvērtības fluora koncentrācijai dabīgajos minerālūdeņos, kas sniegtu pietiekamu aizsardzību populācijai kopumā.(6) Pasaules Veselības organizācija iesaka orientējoši 1,5 mg fluora uz litru dzeramā ūdens, ko Pārtikas zinātniskā komiteja iepriekšminētajā atzinumā apstiprināja arī attiecībā uz dabīgajiem minerālūdeņiem. Lai pasargātu zīdaiņus un mazus bērnus, kuriem ir vislielākais fluorozes risks, lietotājam labi saredzamā vietā uz marķējuma ir jābūt norādei, ja fluora līmenis dabīgajā minerālūdenī pārsniedz šo ieteicamo līmeni.(7) Pārtikas zinātniskā komiteja ir norādījusi ieteicamās bora devas dabīgajos minerālūdeņos, pamatojoties uz PVO [5] 1996. gada ieteikumiem. Tomēr PVO un pārējās starptautiski atzītās zinātniskās organizācijas kopš tā laika ir veikušas jaunu bora ietekmes uz sabiedrības veselību izvērtēšanu un ieteikušas augstākas devas. Tādēļ ir jāapspriežas ar Eiropas Pārtikas nekaitīguma iestādi par bora saturu dabīgajos minerālūdeņos, ņemot vērā jaunākos zinātniskos novērtējumus, un jāmaina maksimāli noteiktais bora līmenis.(8) Iepriekšminētajā ziņojumā Pārtikas zinātniskā komiteja norādīja arī pieļaujamos bārija, mangāna un arsēna līmeņus dabīgajos minerālūdeņos. Pārējām nevēlamajām dabīgo minerālūdeņu sastāvdaļām, kurām var būt kaitīga ietekme uz sabiedrības veselību, pārskatītais Kodekss nosaka tādus maksimāli pieļaujamos līmeņus, kuri nodrošina pietiekamu sabiedrības veselības aizsardzību. Tomēr uzskata, ka, ņemot vērā pašreizējos datus, nitrātiem noteiktais līmenis ir pārāk zems un to vajadzētu saskaņot ar nitrātu līmeni dzeramajā ūdenī [6].(9) Kodeksa noteiktais maksimāli pieļaujamais nitrātu līmenis sniedz pietiekamu aizsardzību sabiedrības veselībai un var kalpot kā atsauce Kopienas un starptautiskajai tirdzniecībai ar minerālūdeņiem. Tomēr iepriekšminētās Direktīvas 1. pantā minēto dabīgo minerālūdeņu avotu oficiālās atzīšanas procedūras laikā dalībvalstu kompetentajām iestādēm jāspēj pieņemt zemākas nitrātu līmeņa ieteicamās vērtības to teritorijā iegūtajiem minerālūdeņiem.(10) Dabīgajiem minerālūdeņiem, kuros kāda sastāvdaļa pārsniedz maksimāli pieļaujamo vērtību, sabiedrības veselības nolūkā ir jāveic šīs sastāvdaļas atdalīšana. Lai attiecīgie tirgotāji varētu veikt vajadzīgās investīcijas, lai atbilstu jaunajiem standartiem, jādod pietiekams periods, pirms stājas spēkā maksimāli pieļaujamas robežvērtības šīm sastāvdaļām, jo īpaši attiecībā uz fluoru un niķeli, kuru atdalīšanai neviena metode nav noteikta vai apstiprināta Kopienas līmenī.(11) Šo sastāvdaļu oficiālo pārbaužu nolūkā jābūt svārstību robežām ap maksimāli pieļaujamo līmeni atbilstoši mērījumu neprecizitātei.(12) Direktīvas 80/777/EEK 4. panta 1. punkta b) apakšpunkts pēc jaunākajiem grozījumiem nosaka, ka dzelzs, mangāns, sērs un arsēns ir jāatdala no noteiktiem minerālūdeņiem, izmantojot ar ozonu bagātinātu gaisu, kā nosaka Pārtikas zinātniskā komiteja un saskaņā ar Pastāvīgās Pārtikas aprites uz dzīvnieku veselības komitejas pieņemtajiem nosacījumiem.(13) Pārtikas aprites un dzīvnieku veselības zinātniskā komiteja sniedza atzinumu [7], kas nosaka šādas apstrādes metodes un rezultātus. Tomēr šķiet lietderīgi noteikt tikai dotos rezultātus, ņemot vērā metodes, kurā izmanto ar ozonu bagātinātu gaisu, attīstību un apstrādes dažādību atkarībā no apstrādājamā ūdens fizikālķīmiskā sastāva.(14) Turklāt apstrāde, izmantojot ar ozonu bagātinātu gaisu, nedrīkst izmainīt raksturīgo sastāvdaļu saturu Direktīvas 80/777/EEK 7. panta 2. punkta a) apakšpunkta izpratnē vai būt ar dezinficējošām īpašībām 4. panta 3. punkta izpratnē, vai radīt apstrādes atlieku veidošanos, kam var būt kaitīga ietekme uz sabiedrības veselību.(15) Saskaņā ar iepriekšminētās Direktīvas 7. panta 2. punkta c) apakšpunktu dabīgo minerālūdeņu, kas apstrādāti, izmantojot ar ozonu bagātinātu gaisu, marķējumam jāsatur norādi, lai pircējam būtu pietiekoša informācija par veikto apstrādi.(16) Saskaņā ar Direktīvas 80/777/EEK 9. panta 4. punkta a) apakšpunkta ceturto ievilkumu direktīvas 4. panta noteikumi attiecībā uz apstrādi, jo īpaši attiecībā uz apstrādi, izmantojot ar ozonu bagātinātu gaisu, attiecas arī uz avotu ūdeni.(17) Šajā direktīvā noteiktie pasākumi saskan ar Pārtikas aprites un dzīvnieku veselības zinātniskās komitejas atzinumu,IR PIEŅĒMUSI ŠO DIREKTĪVU.1. pantsAr šo direktīvu izveido dabīgo minerālūdeņu sastāvdaļu sarakstu, kuras var radīt draudus sabiedrības veselībai, šo sastāvdaļu pieļaujamas robežvērtības, šo robežvērtību piemērošanas termiņus un marķēšanas prasības attiecībā uz dažām sastāvdaļām. Šīm sastāvdaļām jābūt ūdenī dabīgi, nevis jārodas piesārņošanās ceļā ieguves vietā.Ar to arī paredz nosacījumus ar ozonu bagātināta gaisa izmantošanai dzelzs, mangāna, sēra un arsēna savienojumu atdalīšanai no dabīgā minerālūdens vai avotu ūdens un šādi apstrādāta ūdens marķēšanas prasības.2. pants1. Vēlākais līdz 2006. gada 1. janvārim dabīgajam minerālūdenim uz iepakošanas brīdi ir jāatbilst I pielikumā noteiktajām maksimāli pieļaujamajām koncentrācijas robežvērtībām attiecībā uz pielikumā minētajām sastāvdaļām.2. Tomēr attiecībā uz fluoru un niķeli termiņš ir pagarināts līdz 2008. gada 1. janvārim.3. Atkāpjoties no 1. punkta, dalībvalstu kompetentās iestādes drīkst noteikt zemākas atsauces vērtības nitrātiem un nitrītiem to teritorijā iegūtā dabīgā minerālūdens oficiālās atzīšanas procedūras laikā, ja tādas pašas atsauces vērtības attiecas uz visiem iesniegtiem pieteikumiem.3. pantsOficiālo pārbaužu vajadzībām dalībvalstīm jāievēro specifikācijas, kas noteiktas II pielikumā to sastāvdaļu analīzei, kuras uzskaitītas I pielikumā.4. pants1. Ja dabīgais minerālūdens satur vairāk nekā 1,5 mg/l fluora, marķējumā jābūt norādei "satur vairāk nekā 1,5 mg/l fluora: nav piemērots regulārai lietošanai zīdaiņu un bērnu līdz 7 gadu vecumam uzturā".2. Šā panta 1. punktā noteiktā informācija jāizvieto tirdzniecības nosaukuma tiešā tuvumā ar skaidri redzamiem burtiem.3. Dabīgie minerālūdeņi, kam ir marķējums atbilstoši šā panta 1. punktam, faktisko fluora saturu norāda uz marķējuma fizikālķīmiskajā sastāvā attiecībā uz būtiskajām sastāvdaļām, kā noteikts Direktīvas 80/777/EEK 7. panta 2. punkta a) apakšpunktā.5. pants1. Neskarot Direktīvas 80/777/EEK 4. panta 1. punkta b) apakšpunkta noteikumus, par dabīgo minerālūdeņu apstrādi, izmantojot ar ozonu bagātinātu gaisu, iepriekš jāpaziņo kompetentajām iestādēm, kuras nodrošina to, ka:a) pamatojums šādas apstrādes izmantošanai ir ūdens sastāvs attiecībā uz dzelzs, mangāna, sēra un arsēna savienojumiem;b) uzņēmējs veic visus vajadzīgos pasākumus, lai nodrošinātu to, ka apstrāde ir efektīva un droša un atļauj kompetentajām iestādēm veikt pārbaudes;2. Dabīgā minerālūdens apstrādei, izmantojot ar ozonu bagātinātu gaisu, jāatbilst sekojošiem nosacījumiem:a) apstrāde neizmaina dabīgā minerālūdens fizikālķīmisko sastāvu attiecībā uz būtiskajām sastāvdaļām;b) dabīgais minerālūdens pirms apstrādes atbilst Direktīvas 80/777/EEK 5. panta 1. un 2. punktā noteiktajiem mikrobioloģiskajiem kritērijiem;c) apstrādes rezultātā neveidojas atliekas, kuru koncentrācija pārsniedz III pielikumā noteiktās maksimālās robežvērtības vai kuras varētu radīt draudus sabiedrības veselībai.6. pantsSaskaņā ar Direktīvas 80/777/EEK 7. panta 2. punkta c) apakšpunktu, ja dabīgais minerālūdens apstrādāts, lietojot ar ozonu bagātinātu gaisu, marķējumā raksturīgo sastāvdaļu analītiskā sastāva tiešā tuvumā jābūt vārdiem "ūdens apstrādāts, lietojot apstiprinātu oksidācijas metodi, kurā izmanto ar ozonu bagātinātu gaisu".7. pantsNeskarot Direktīvas 80/777/EEK 9. panta 4. punkta b) apakšpunkta noteikumus, šīs direktīvas 5. un 6. panta noteikumi attiecas uz avotu ūdeņiem.8. pants1. Dalībvalstis veic nepieciešamos pasākumus, lai atļautu tirdzniecību ar šādiem produktiem vēlākais līdz 2004. gada 1. janvārim.2. Neskarot 2. panta 1. un 2. punkta noteiktos termiņus, dalībvalstis no 2004. gada 1. jūlija aizliedz tirdzniecību ar produktiem, kuri neatbilst šīs direktīvas prasībām. Tomēr produkti, kuri iepakoti un marķēti pirms 2004. gada 1. jūlija, drīkst tikt tirgoti līdz ir beigušies krājumi.9. pantsDalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2003. gada 31. decembrim izpildītu šīs direktīvas prasības. Par to dalībvalstis tūlīt informē Komisiju.Saskaņā ar šo punktu pieņemtajos noteikumos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.10. pantsŠī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.11. pantsŠī direktīva ir adresēta dalībvalstīm.Briselē, 2003. gada 16. maijāKomisijas vārdā —Komisijas loceklisDavid Byrne[1] OV L 229, 30.8.1980., 1. lpp.[2] OV L 299, 23.11.1996., 26. lpp.[3] 1996. gada 13. decembra Atzinums par arsēna, bārija, fluora, bora un mangāna saturu dabīgajos minerālūdeņos.[4] Kodeksa standarts 108-1981, Rev 1-1997, pārskatīts 2000. gada oktobrī 7. CCNMW sēdē.[5] Pasaules Veselības organizācijas 1996. gada vadlīnijas dzeramā ūdens kvalitātei, otrais izdevums, 2. sējums[6] Padomes Direktīva 98/83/EK (OV L 330, 5.12.1998., 32. lpp.).[7] Pārtikas zinātniskās komitejas 1996. gada 7. jūnija atzinums par ozona izmatošanu nestabilu vielu, tādu kā dzelzs, mangāns un arsēns, atdalīšanai no dabīgajiem minerālūdeņiem.--------------------------------------------------I PIELIKUMSDabīgo minerālūdeņu dabīgās sastāvdaļas un to maksimālais saturs, kuru pārsniedzot, var tikt radīti draudu sabiedrības veselībaiSastāvdaļa | Maksimālais saturs (mg/l) |Antimons | 0,0050 |Arsēns | 0,010 (kopā) |Bārijs | 1,0 |Bors | Protokolam |Kadmijs | 0,003 |Hroms | 0,050 |Varš | 1,0 |Cianīds | 0,070 |Fluorīdi | 5,0 |Svins | 0,010 |Mangāns | 0,50 |Dzīvsudrabs | 0,0010 |Niķelis | 0,020 |Nitrāti | 50 |Nitrīti | 0,1 |Selēns | 0,010 |--------------------------------------------------II PIELIKUMSI pielikumā minēto sastāvdaļu noteikšanas raksturlielumi [1]1. piezīme.Pareizība ir pastāvīgā kļūda, un to izsaka kā precīzā lieluma un daudzu atkārtotu mērījumu vidējā lieluma starpību.2. piezīme.Precizitāte ir izlases veida kļūda, un to parasti izsaka kā parauga vidējo rezultātu standartnovirzi (partijā vai mērījumiem starp vairākām partijām). Pieļaujama precizitāte atbilst divkāršai relatīvajai standartnovirzei.3. piezīmeNoteikšanas robeža ir:- vai nu trīskārša relatīvā standartnovirze tāda dabīga parauga partijā, kurā parametra koncentrācija ir zema,- vai arī pieckārša relatīvā standartnovirze neapstrādāta parauga partijā.4. piezīme.Ar metodi jāspēj noteikt kopējo daudzumu cianīdam visās tā formās.Sastāvdaļa | Parametru vērtības pareizība, % (1. piezīme) | Parametru vērtības precizitāte (2. piezīme) | Noteikšanas robeža, % no parametru vērtības (3. piezīme) | Piezīmes |Antimons | 25 | 25 | 25 | |Arsēns | 10 | 10 | 10 | |Bārijs | 25 | 25 | 25 | |Bors | | | | skatīt I pielikumu |Kadmijs | 10 | 10 | 10 | |Hroms | 10 | 10 | 10 | |Varš | 10 | 10 | 10 | |Cianīds | 10 | 10 | 10 | 4. piezīme |Fluorīdi | 10 | 10 | 10 | |Svins | 10 | 10 | 10 | |Mangāns | 10 | 10 | 10 | |Dzīvsudrabs | 20 | 10 | 20 | |Niķelis | 10 | 10 | 10 | |Nitrāti | 10 | 10 | 10 | |Nitrīti | 10 | 10 | 10 | |Selēns | 10 | 10 | 10 | |--------------------------------------------------III PIELIKUMSMaksimālās atlieku robežvērtības pēc dabīgā minerālūdens apstrādes ar ozonu bagātinātu gaisuAtliekas no apstrādes | Maksimālā robežvērtība (μ/l) |Izšķīdušais ozons | 50 |Bromāti | 3 |Bromoforms | 1 |--------------------------------------------------


title: Komisijas Direktīva 2012/15/ES ( 2012. gada 8. maijs ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu margozas ekstraktu  Dokuments attiecas uz EEZ

text:
               9.5.2012

               LV

               Eiropas Savienības Oficiālais Vēstnesis

               L 123/39

         KOMISIJAS DIREKTĪVA 2012/15/ES
   (2012. gada 8. maijs),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu margozas ekstraktu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, I A vai I B pielikumā. Margozas ekstrakts ir šajā sarakstā.

               (2)

               Saskaņā ar Regulu (EK) Nr. 1451/2007 margozas ekstrakts ir novērtēts atbilstoši Direktīvas 98/8/EK 11. panta 2. punktam izmantošanai insekticīdos, akaricīdos un produktos citu posmkāju apkarošanai, kas ir minētās direktīvas V pielikumā definētais 18. produktu veids. Vērtēts tika margozas ekstrakts, kuru no Azadirachta indica sēklām iegūst, ekstrahējot ar ūdeni un pēc apstrādes ar organiskiem šķīdinātājiem. Neviena cita viela, kas atbilst margozas ekstrakta definīcijai un ir iekļauta izvērtējamo aktīvo vielu sarakstā Regulā (EK) Nr. 1451/2007, nav novērtēta un tāpēc nebūtu jāiekļauj Direktīvas 98/8/EK I pielikumā, balstoties uz šo novērtējumu.

               (3)

               Par ziņotājvalsti tika izraudzīta Vācija, kura saskaņā ar Regulas (EK) Nr. 1451/2007 14. panta 4. un 6. punktu 2009. gada 26. novembrī iesniedza Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Izskatīšanas secinājumi saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgās komitejas 2011. gada 9. decembra sanāksmē iekļauti novērtējuma ziņojumā.

               (5)

               Veikto novērtējumu rezultāti liecina, ka biocīdie produkti, kurus izmanto kā insekticīdus, akaricīdus un produktus citu posmkāju apkarošanai un kuri satur margozas ekstraktu, varētu atbilst Direktīvas 98/8/EK 5. pantā noteiktajām prasībām. Tādēļ ir piemēroti iekļaut margozas ekstraktu šīs direktīvas I pielikumā.

               (6)

               Ne visi iespējamie lietojumi ir novērtēti Savienības mērogā. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kuri nebija pārstāvēti riska novērtējumā Savienības mērogā, un atļauju piešķiršanas procesā nodrošināt, ka tiek veikti pienācīgi pasākumi vai paredzēti īpaši nosacījumi, lai identificētos riskus samazinātu līdz pieņemamam līmenim.

               (7)

               Ņemot vērā riskus, kas noteikti attiecībā uz virszemes ūdeņiem, sedimentiem un pie mērķa grupas nepiederošiem posmkājiem, ir piemēroti noteikt, ka produkta atļaujas tiek izdotas ar nosacījumu, ka pastāv pienācīgi riska mazināšanas mehānismi.

               (8)

               Šīs direktīvas noteikumi jāpiemēro vienlaicīgi visās dalībvalstīs, lai nodrošinātu vienlīdzīgu attieksmi pret Savienības tirgū esošajiem biocīdajiem produktiem, kuri kā aktīvo vielu satur margozas ekstraktu, un kopumā veicinātu biocīdo produktu tirgus sekmīgu darbību.

               (9)

               Pirms aktīvās vielas iekļaušanas Direktīvas 98/8/EK I pielikumā būtu jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kurš saskaņā ar Direktīvas 98/8/EK 12. panta 1. punkta c) apakšpunkta ii) punktu sākas iekļaušanas dienā.

               (10)

               Pēc iekļaušanas dalībvalstīm būtu jādod pietiekams laiks Direktīvas 98/8/EK 16. panta 3. punkta īstenošanai.

               (11)

               Tādēļ būtu atbilstīgi jāgroza Direktīva 98/8/EK.

               (12)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2013. gada 30. aprīlim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Tās piemēro minētos noteikumus no 2014. gada 1. maija.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2012. gada 8. maijā

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Direktīvas 98/8/EK I pielikumā pievieno šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produktu veids

                     Īpaši noteikumi (1)

                     “55

                        Margozas ekstrakts

                        IUPAC nosaukums: nav

                        CAS Nr.: 84696-25-3
                     EK Nr. 283-644-7
                     Apraksts: margozas ekstrakts, kuru no Azadirachta indica sēklām iegūst, ekstrahējot ar ūdeni un pēc apstrādes ar organiskiem šķīdinātājiem

                     1 000 g/kg

                     2014. gada 1. maijs

                     2016. gada 30. aprīlis

                     2024. gada 30. aprīlis

                     18

                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kas nav pārstāvēti Savienības mērogā veiktajā riska novērtējumā.
                     Dalībvalstis nodrošina, ka atļaujas tiek izdotas ar nosacījumu, ka pastāv pienācīgi riska mazināšanas pasākumi, lai aizsargātu virszemes ūdeņus, sedimentus un pie mērķa grupas nepiederošus posmkājus.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.


title: Komisijas Direktīva 2013/6/ES ( 2013. gada 20. februāris ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu diflubenzuronu  Dokuments attiecas uz EEZ

text:
               21.2.2013

               LV

               Eiropas Savienības Oficiālais Vēstnesis

               L 48/10

         KOMISIJAS DIREKTĪVA 2013/6/ES
   (2013. gada 20. februāris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu diflubenzuronu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Minētajā sarakstā ir iekļauts N-[[(4-hlorfenil)amino]karbonil]-2,6-difluorbenzamīds; šis apzīmējums ir sinonīms diflubenzuronam.

               (2)

               Saskaņā ar Regulu (EK) Nr. 1451/2007 diflubenzurons ir novērtēts atbilstoši Direktīvas 98/8/EK 11. panta 2. punktam izmantošanai insekticīdos, akaricīdos un produktos citu posmkāju apkarošanai, kas ir minētās direktīvas V pielikumā definētais 18. produktu veids.

               (3)

               Par ziņotāju dalībvalsti tika izraudzīta Zviedrija, kura 2007. gada 19. novembrī ir iesniegusi Komisijai kompetentās iestādes sagatavotu ziņojumu un attiecīgu ieteikumu saskaņā ar 10. panta 5. un 7. punktu Komisijas 2003. gada 4. novembra Regulā (EK) Nr. 2032/2003 par 10 gadu darba programmas otro fāzi, kas minēta Eiropas Parlamenta un Padomes Direktīvas 98/8/EK 16. panta 2. punktā par biocīdu laišanu tirgū un ar ko groza Regulu (EK) Nr. 1896/2000 (3).

               (4)

               Dalībvalstis un Komisija ir izskatījušas kompetentās iestādes ziņojumu. Izskatīšanas konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2012. gada 21. septembrī ir iekļāvusi novērtējuma ziņojumā.

               (5)

               Veikto novērtējumu rezultāti liecina, ka biocīdie produkti, kurus izmanto kā insekticīdus, akaricīdus un produktus citu posmkāju apkarošanai un kuri satur diflubenzuronu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi diflubenzuronu iekļaut minētās direktīvas I pielikumā izmantošanai 18. veida produktos.

               (6)

               Savienības līmenī nav izvērtēti visi potenciālie lietojumi un iedarbības scenāriji. Piemēram, nav novērtēta izmantošana ārpus telpām, neprofesionāls lietojums un iedarbība uz lauksaimniecības dzīvniekiem. Tāpēc ir lietderīgi noteikt, ka dalībvalstis izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kuri nav pārstāvēti Savienības līmenī veiktajā riska novērtējumā, un atļauju piešķiršanas procesā nodrošina to, ka tiek veikti pienācīgi pasākumi vai paredzēti īpaši nosacījumi, lai identificētos riskus samazinātu līdz pieņemamam līmenim.

               (7)

               Ņemot vērā novērtējuma ziņojuma konstatējumus, ka saistībā ar novērtējumā iekļautajiem lietojumiem ir iespējama netieša nelabvēlīga ietekme uz cilvēku veselību pārtikas patēriņa ceļā, ir lietderīgi attiecīgajā gadījumā pieprasīt pārbaudīt nepieciešamību noteikt jaunus vai grozīt esošos maksimāli pieļaujamos atlieku daudzumus saskaņā ar Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (4), vai saskaņā ar Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (5). Īpaša uzmanība jāpievērš in vivo genotoksiskajam metabolītam PCA. Būtu jāpieņem pasākumi, kas nodrošina, ka piemērojamie maksimāli pieļaujamie atlieku daudzumi netiek pārsniegti.

               (8)

               Ņemot vērā riska novērtēšanas laikā izdarītos secinājumus, ir lietderīgi noteikt, ka profesionāli lietotāji diflubenzuronu saturošus produktus drīkst lietot, tikai izmantojot individuālos aizsardzības līdzekļus, ja vien pieteikumā par atļauju izmantot produktu nav pierādīts, ka risku darbiniekiem un operatoriem var samazināt līdz pieļaujamam līmenim.

               (9)

               Ņemot vērā identificētos riskus videi, ir lietderīgi noteikt, ka produktus nav atļauts tieši izmantot ūdens sistēmās, ja vien pieteikumā par atļauju izmantot produktu nav pierādīts, ka risku ūdens un sauszemes ekosistēmām var samazināt līdz pieļaujamam līmenim, un ka produktus, ko atļauts izmantot mēslojumam, izmanto tikai sausam mēslojumam, kuru pirms iestrādāšanas aramzemē pilnībā aerobi kompostē.

               (10)

               Šīs direktīvas noteikumi būtu jāpiemēro vienlaicīgi visās dalībvalstīs, lai nodrošinātu vienādu attieksmi pret Savienības tirgū esošajiem 18. produktu veida biocīdajiem produktiem, kuri kā aktīvo vielu satur diflubenzuronu, un kopumā veicinātu biocīdo produktu tirgus sekmīgu darbību.

               (11)

               Pirms aktīvās vielas iekļaušanas Direktīvas 98/8/EK I pielikumā būtu jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kurš saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (12)

               Pēc iekļaušanas būtu jādod dalībvalstīm pietiekams laiks Direktīvas 98/8/EK 16. panta 3. punkta īstenošanai.

               (13)

               Tādēļ atbilstīgi būtu jāgroza Direktīva 98/8/EK.

               (14)

               Saskaņā ar dalībvalstu un Komisijas 2011. gada 28. septembra kopīgo politisko deklarāciju par paskaidrojuma dokumentiem (6) dalībvalstis ir apņēmušās paziņojumam par transponēšanas pasākumiem, ja tas pamatoti, pievienot vienu vai vairākus dokumentus ar skaidrojumu par direktīvas komponentu attiecībām ar dalībvalstu transponēšanas instrumentu attiecīgajām daļām.

               (15)

               Šajā direktīvā paredzētie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2014. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Dalībvalstis piemēro minētos tiesību aktus no 2015. gada 1. februāra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2013. gada 20. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      (3)  OV L 307, 24.11.2003., 1. lpp.

      (4)  OV L 152, 16.6.2009., 11. lpp.

      (5)  OV L 70, 16.3.2005., 1. lpp.

      (6)  OV C 369, 17.12.2011., 14. lpp.

      PIELIKUMS
      Direktīvas 98/8/EK I pielikumā pievieno šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe (1)

                     Iekļaušanas datums

                     Termiņš, līdz kuram jānodrošina atbilstība 16. panta 3. punktam, izņemot gadījumus, kad piemēro vienu no izņēmumiem, kas norādīti šā nosaukuma zemsvītras piezīmē (2)

                     Iekļaušanas termiņa beigu datums

                     Produkta veids

                     Īpaši noteikumi (3)

                     “63

                     diflubenzurons

                     1-(4-hlorfenil)-3-(2,6-difluorbenzoil)urīnviela
                     EK Nr.: 252-529-3

                        CAS Nr.: 35367-38-5

                     960 g/kg

                     2015. gada 1. februāris

                     2017. gada 31. janvāris

                     2025. gada 31. janvāris

                     18

                     Savienības līmenī nav novērtēti visi iespējamie lietojumi un iedarbības scenāriji; tika izslēgti atsevišķi lietojumi un iedarbības scenāriji, piemēram, izmantošana ārpus telpām, neprofesionāls lietojums un iedarbība uz lauksaimniecības dzīvniekiem. Novērtējot pieteikumu par atļauju izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kas nav pārstāvēti Savienības līmenī veiktajā riska novērtējumā.
                     Attiecībā uz diflubenzuronu saturošiem produktiem, kuru atliekas var nonākt pārtikā vai barībā, dalībvalstis pārbauda nepieciešamību noteikt jaunus vai grozīt esošos maksimāli pieļaujamos atlieku daudzumus (MRL) atbilstoši Regulai (EK) Nr. 470/2009 vai Regulai (EK) Nr. 396/2005, īpašu uzmanību pievēršot in vivo genotoksiskajam metabolītam PCA, un veikt atbilstošus riska mazināšanas pasākumus, kas nodrošina, ka piemērojamie maksimāli pieļaujamie atlieku daudzumi netiek pārsniegti.
                     Dalībvalstis nodrošina, ka atļaujas piešķir ar tālāk minētajiem nosacījumiem, izņemot gadījumus, kad pieteikumā produkta atļaujas saņemšanai var pierādīt, ka risku var samazināt līdz pieļaujamam līmenim:

                                 1)

                                 profesionāli lietotāji izmanto individuālos aizsardzības līdzekļus;

                                 2)

                                 produkta informācijā norāda prasību, ka produktus var izmantot tikai sausam mēslojumam un ka mēslojums pirms iestrādāšanas aramzemē speciālistiem pilnībā aerobi jākompostē;

                                 3)

                                 produktus neizmanto ūdens sistēmās.”

         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmanto novērtēšanai, ko veic saskaņā ar 11. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai vielai.

         (2)  Produktiem, kas satur vairākas aktīvās vielas, uz kurām attiecas 16. panta 2. punkts, termiņš, līdz kuram jānodrošina atbilstība 16. panta 3. punktam, ir produkta pēdējās šajā pielikumā iekļaujamās aktīvās vielas termiņš. Produktiem, kuriem pirmā atļauja ir piešķirta vēlāk nekā 120 dienas pirms termiņa, līdz kuram jānodrošina atbilstība 16. panta 3. punktam, un pilnīgs savstarpējas atzīšanas pieteikums saskaņā ar 4. panta 1. punktu ir iesniegts 60 dienu laikā pēc pirmās atļaujas piešķiršanas, termiņu, līdz kuram jānodrošina atbilstība 16. panta 3. punktam, saistībā ar minēto pieteikumu pagarina līdz 120 dienām pēc pilnīga savstarpējas atzīšanas pieteikuma saņemšanas. Produktiem, par kuriem dalībvalsts ir ierosinājusi atkāpties no savstarpējas atzīšanas saskaņā ar 4. panta 4. punktu, termiņu, līdz kuram jānodrošina atbilstība 16. panta 3. punktam, pagarina līdz trīsdesmit dienām pēc Komisijas lēmuma datuma, kas pieņemts saskaņā ar 4. panta 4. punkta otro daļu.

         (3)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.


title: Eiropas Parlamenta un Padomes Direktīva 2009/107/EK ( 2009. gada 16. septembris ), ar ko attiecībā uz dažu termiņu pagarināšanu groza Direktīvu 98/8/EK par biocīdo produktu laišanu tirgū (Dokuments attiecas uz EEZ)

text:
               6.10.2009

               LV

               Eiropas Savienības Oficiālais Vēstnesis

               L 262/40

      EIROPAS PARLAMENTA UN PADOMES DIREKTĪVA 2009/107/EK
   (2009. gada 16. septembris),
   ar ko attiecībā uz dažu termiņu pagarināšanu groza Direktīvu 98/8/EK par biocīdo produktu laišanu tirgū
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   pēc apspriešanās ar Reģionu komiteju,
   saskaņā ar Līguma 251. pantā noteikto procedūru (2),
   tā kā:

               (1)

               Direktīvas 98/8/EK (3) 16. panta 1. punkts nosaka desmit gadu pārejas laiku, kurš sākas 2000. gada 14. maijā, dienā, kad stājās spēkā direktīva, un kura laikā dalībvalstis var piemērot savus valsts tiesību aktus un praksi attiecībā uz biocīdo produktu laišanu tirgū un, jo īpaši, atļaut tādu biocīdo produktu tirdzniecību, kuri satur aktīvās vielas, kas vēl nav iekļautas direktīvas atļauto vielu sarakstā, t. i., tās I, IA vai IB pielikumā.

               (2)

               Direktīvas 98/8/EK 16. panta 2. punktā paredzēta desmit gadu darba programma, kas arī sākas 2000. gada 14. maijā, kuras laikā jāveic sistemātiskas pārbaudes par visām to biocīdo produktu sastāvā esošajām aktīvajām vielām, kas bija pieejami tirgū pirms šā datuma, un, ja tās atzīst par pieņemamām no cilvēka un dzīvnieku veselības un vides viedokļa, tās jāiekļauj minētās direktīvas atļauto vielu sarakstā.

               (3)

               Direktīvas 98/8/EK 12. panta 1. punkta c) apakšpunkta i) punkts un 2. punkta c) apakšpunkta i) punkts nodrošina visai minētās direktīvas piemērošanai iesniegtajai informācijai aizsardzību desmit gadu laikposmā, arī sākot ar 2000. gada 14. maiju, ja vien kādā dalībvalstī nav noteikts īsāks aizsardzības laikposms, un tādā gadījumā šajā valstī piemēros šo īsāko aizsardzības laikposmu. Šī aizsardzība attiecas tikai uz informāciju, kas sniegta tā saukto “esošo”, t. i., aktīvo, vielu, kuras izmanto produktos, kas tika laisti tirgū pirms Direktīvas 98/8/EK stāšanās spēkā, iekļaušanai Direktīvas 98/8/EK atļauto vielu sarakstā.

               (4)

               Kad esošā aktīvā viela ir novērtēta un iekļauta Direktīvas 98/8/EK atļauto vielu sarakstā, tās tirgus ir uzskatāms par saskaņotu, un pārejas noteikumus par aktīvo vielu saturošu produktu laišanu tirgū aizstāj ar minētās direktīvas noteikumiem.

               (5)

               Saskaņā ar Direktīvas 98/8/EK 16. panta 2. punktu Komisija iesniegusi ziņojumu par desmit gadu rīcības programmas rezultātiem divus gadus pirms tās pabeigšanas. Pamatojoties uz ziņojuma atzinumiem, ir paredzams, ka pārskatīšana ievērojamam skaitam aktīvo vielu nebūs pabeigta līdz 2010. gada 14. maijam. Turklāt arī attiecībā uz tām aktīvajām vielām, par kuru iekļaušanu Direktīvas 98/8/EK atļauto vielu sarakstā lēmumu pieņems līdz 2010. gada 14. maijam, dalībvalstīm vajadzīgs laiks attiecīgo tiesību aktu transponēšanai un attiecīgo produktu atļauju piešķiršanai, atcelšanai vai grozīšanai tā, lai tās atbilstu saskaņotajiem Direktīvas 98/8/EK noteikumiem. Pastāv nopietns risks, ka pārejas laika beigās 2010. gada 14. maijā valstu tiesību akti vairs nebūs piemērojami, bet attiecīgie saskaņotie noteikumi vēl nebūs pieņemti. Tāpēc, lai pabeigtu visu novērtēšanai iesniegto aktīvo vielu pārskatīšanu, ir vajadzīgs desmit gadu rīcības programmas izpildes termiņa pagarinājums.

               (6)

               Turklāt ir nepieciešams, lai pārskatīšanas programmas beigu termiņš sakristu ar pārejas laika beigām tā, lai valstu sistēmas vai prakse regulētu biocīdo produktu laišanu tirgū līdz brīdim, kad tās varēs aizstāt ar saskaņotajiem noteikumiem.

               (7)

               Turklāt konsekvences labad un lai nodrošinātu datu aizsardzību laikā, kad dažas aktīvās vielas vēl novērtē, visu Direktīvas 98/8/EK mērķiem iesniegto datu aizsardzības termiņš būtu jāpagarina tā, lai tas sakristu ar pārskatīšanas programmas izpildes termiņa beigām.

               (8)

               Ierosinātais pārskatīšanas programmas izpildes termiņa pagarinājums var nebūt pietiekams vairāku aktīvo vielu novērtēšanas pabeigšanai. Tomēr pagarinājums uz ievērojami ilgāku laiku varētu mazināt centienus pabeigt novērtēšanu savlaicīgi. Pārskatīšanas programmas izpildes termiņa un attiecīgo pārejas laiku pagarinājums jebkurai no atlikušajām aktīvajām vielām pēc 2014. gada 14. maija būtu jānosaka ne ilgāks par diviem gadiem, un tam būtu jānotiek tikai tad, ja ir skaidras norādes, ka ierosinātais tiesību akts, ar ko aizstāj Direktīvu 98/8/EK, nestāsies spēkā pirms 2014. gada 14. maija.

               (9)

               Pasākumi, kas nepieciešami Direktīvas 98/8/EK īstenošanai, būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (4).

               (10)

               Jo īpaši Komisija būtu jāpilnvaro pagarināt pārskatīšanas laikposmu un attiecīgo pārejas laiku par visām atlikušajām aktīvajām vielām līdz diviem gadiem. Šie pasākumi, kuri ir vispārīgi un kuru mērķis ir grozīt nebūtiskus Direktīvas 98/8/EK elementus, jāpieņem saskaņā ar Lēmuma 1999/468/EK 5.a pantā paredzēto regulatīvo kontroles procedūru.

               (11)

               Saskaņā ar 34. punktu Iestāžu nolīgumā par labāku likumdošanas procesu (5) dalībvalstīm ir ieteikts gan savām vajadzībām, gan Kopienas interesēs izstrādāt savas tabulas, kurās pēc iespējas precīzāk atspoguļota atbilstība starp šo direktīvu un tās transponēšanas pasākumiem, un padarīt tās publiski pieejamas,

         IR PIEŅĒMUŠI ŠO DIREKTĪVU.
   1. pants
   Grozījumi
   Direktīvu 98/8/EK groza šādi.

               1.

               Direktīvas 12. pantu groza šādi:

                           a)

                           panta 1. punkta c) apakšpunkta i) punktu aizstāj ar šādu punktu:

                                       “i)

                                       līdz 2014. gada 14. maijam jebkuru informāciju, kas iesniegta saistībā ar šo direktīvu, izņemot, ja šādu informāciju aizsargā jau esošie valstu noteikumi par biocīdajiem produktiem. Šādos gadījumos informāciju šajā dalībvalstī turpina aizsargāt līdz jebkura valstu tiesību aktos paredzētā atlikušā datu aizsardzības termiņa beigām, bet ne ilgāk par 2014. gada 14. maiju vai attiecīgā gadījumā – ne ilgāk par datumu, līdz kuram 16. panta 1. punktā minētais pārejas laiks ir pagarināts saskaņā ar 16. panta 2. punktu;”;

                           b)

                           panta 2. punkta c) apakšpunkta i) punktu aizstāj ar šādu punktu:

                                       “i)

                                       līdz 2014. gada 14. maijam jebkuru informāciju, kas iesniegta saistībā ar šo direktīvu, izņemot gadījumu, ja šādu informāciju aizsargā jau esošie valstu noteikumi par biocīdajiem produktiem, kad šādus datus šajā dalībvalstī turpina aizsargāt līdz jebkura atlikušā valstu tiesību aktos paredzētā datu aizsardzības termiņa beigām, bet ne ilgāk par 2014. gada 14. maiju vai attiecīgā gadījumā – ne ilgāk par datumu, līdz kuram 16. panta 1. punktā minētais pārejas laiks ir pagarināts saskaņā ar 16. panta 2. punktu;”.

               2.

               Direktīvas 16. pantu groza šādi:

                           a)

                           panta 1. punktu aizstāj ar šādu punktu:
                           “1.   Atkāpjoties no 3. panta 1. punkta, 5. panta 1. punkta, 8. panta 2. punkta un 8. panta 4. punkta un neskarot šā panta 2. un 3. punktu, līdz 2014. gada 14. maijam dalībvalsts var turpināt piemērot tās esošo sistēmu vai praksi biocīdo produktu laišanai tirgū. Ja lēmumā iekļaut aktīvo vielu I vai IA pielikumā noteikts vēlāks datums par 2014. gada 14. maiju, lai nodrošinātu atbilstību 16. panta 3. punktam, šo atkāpi turpina piemērot produktiem, tostarp šai aktīvajai vielai, līdz lēmumā noteiktajam datumam. Dalībvalsts var, jo īpaši saskaņā ar valsts noteikumiem, atļaut savā teritorijā laist tirgū biocīdo produktu, kas satur I vai I A pielikumā neminēto aktīvo vielu šim produkta tipam. Šādas aktīvās vielas jālaiž tirgū 34. panta 1. punktā minētajā datumā kā biocīdā produkta aktīvās vielas citiem nolūkiem nekā tie, kas noteikti 2. panta 2. punkta c) un d) apakšpunktā.”;

                           b)

                           panta 2. punktu groza šādi:

                                       i)

                                       punkta pirmo daļu aizstāj ar šādu daļu:
                                       “2.   Pēc šīs direktīvas pieņemšanas Komisija uzsāk sistemātiskās pārbaudes 14 gadu programmu visām aktīvajām vielām, kas jau laistas tirgū 34. panta 1. punktā minētajā datumā kā biocīdo produktu aktīvās vielas citiem mērķiem, nekā tie, kas noteikti 2. panta 2. punkta c) un d) apakšpunktā. Noteikumos paredz programmas izveidošanu un īstenošanu, ietverot dažādu aktīvo vielu novērtēšanas prioritāšu noteikšanu un grafiku. Šos noteikumus, kas paredzēti, lai grozītu nebūtiskus šīs direktīvas elementus, to papildinot, pieņem saskaņā ar 28. panta 4. punktā minēto regulatīvo kontroles procedūru. Ne vēlāk kā divus gadus pirms darba programmas pabeigšanas Komisija nosūta Eiropas Parlamentam un Padomei ziņojumu par programmas sasniegumiem. Atkarībā no ziņojuma secinājumiem var nolemt pagarināt 1. punktā minēto pārejas laiku un programmas 14 gadu laikposmu ne vairāk kā par diviem gadiem. Šo pasākumu, kas ir paredzēts, lai grozītu nebūtiskus šīs direktīvas elementus, pieņem saskaņā ar 28. panta 4. punktā minēto regulatīvo kontroles procedūru.”;

                                       ii)

                                       punkta otrajā daļā vārdus “Desmit gadu laikā” aizstāj ar vārdiem “Četrpadsmit gadu laikā”.

         2. pants
   Transponēšana
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 2010. gada 14. maijam. Dalībvalstis par to tūlīt informē Komisiju.
   Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalsts nosaka, kā šāda atsauce izdarāma.
   2.   Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.
   3. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Adresāti
   Šī direktīva ir adresēta dalībvalstīm.

      Strasbūrā, 2009. gada 16. septembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētāja

         C. MALMSTRÖM

      (1)  OV C 182, 4.8.2009., 75. lpp.

      (2)  Eiropas Parlamenta 2009. gada 24. marta Atzinums (Oficiālajā Vēstnesī vēl nav publicēts) un Padomes 2009. gada 27. jūlija Lēmums.

      (3)  OV L 123, 24.4.1998., 1. lpp.

      (4)  OV L 184, 17.7.1999., 23. lpp.

      (5)  OV C 321, 31.12.2003., 1. lpp.


title: Komisijas Direktīva 2010/72/ES ( 2010. gada 4. novembris ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu spinosadu  Dokuments attiecas uz EEZ

text:
               5.11.2010

               LV

               Eiropas Savienības Oficiālais Vēstnesis

               L 288/20

         KOMISIJAS DIREKTĪVA 2010/72/ES
   (2010. gada 4. novembris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu spinosadu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Spinosads ir minētajā sarakstā.

               (2)

               Saskaņā ar Regulu (EK) Nr. 1451/2007 spinosads ir novērtēts atbilstoši Direktīvas 98/8/EK 11. panta 2. punktam izmantošanai insekticīdos, akaricīdos produktos citu posmkāju apkarošanai, kas ir minētās direktīvas V pielikumā definētais 18. produktu veids.

               (3)

               Par ziņotāju dalībvalsti tika izraudzīta Nīderlande, kura saskaņā ar Regulas (EK) Nr. 1451/2007 14. panta 4. un 6. punktu 2008. gada 1. aprīlī Komisijai iesniedza kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja izskatīšanas gaitā iegūtos secinājumus 2010. gada 27. maijā iekļāva novērtējuma ziņojumā.

               (5)

               No veikto pārbaužu rezultātiem izriet, ka biocīdie produkti, kurus izmanto par insekticīdiem, akaricīdiem un produktiem citu posmkāju apkarošanai un kuri satur spinosadu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi spinosadu iekļaut minētās direktīvas I pielikumā.

               (6)

               ES mērogā nav novērtēti visi iespējamie lietojumi. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz vides segmentiem un populācijām, kuri nebija pārstāvēti riska novērtējumā ES mērogā, un atļauju piešķiršanas procesā nodrošināt, ka tiek veikti pienācīgi pasākumi vai noteikti īpaši nosacījumi, lai identificētos riskus samazinātu līdz pieņemamam līmenim.

               (7)

               Ņemot vērā novērtēšanas ziņojumā konstatēto, ir lietderīgi noteikt, ka produktu atļauju piešķiršanas procesā jāparedz riska mazināšanas pasākumi. Jo īpaši ņemot vērā identificēto nelabvēlīgo ietekmi uz veselību, ko spinosadu saturošu biocīdo produktu lietošana, tos izsmidzinot, var izraisīt neaizsargātiem profesionāliem lietotājiem, ir lietderīgi noteikt, ka produktu atļauju piešķiršanas procesā produktus, kas paredzēti profesionālai lietošanai, tos izsmidzinot, lieto, izmantojot atbilstošus individuālās aizsardzības līdzekļus, ja vien nav iespējams uzskatāmi parādīt, ka risku rūpnieciskiem vai profesionāliem lietotājiem līdz pieļaujamam līmenim var samazināt ar citiem līdzekļiem. Turklāt, ņemot vērā secinājumus attiecībā uz iespējamu netiešo nelabvēlīgo ietekmi uz cilvēku veselību pārtikas patēriņa ceļā, ir lietderīgi attiecīgajā gadījumā pieprasīt pārbaudīt nepieciešamību noteikt jaunus vai grozīt esošos maksimāli pieļaujamos atlieku daudzumus (MRL) un pieņemt pasākumus, kas nodrošina, ka piemērojamie maksimāli pieļaujamie atlieku daudzumi netiek pārsniegti.

               (8)

               Ir svarīgi šīs direktīvas noteikumus piemērot vienlaicīgi visās dalībvalstīs, lai nodrošinātu vienlīdzīgu attieksmi pret tirgū esošajiem biocīdajiem produktiem, kuri kā aktīvo vielu satur spinosadu, un kopumā veicinātu biocīdo produktu tirgus sekmīgu darbību.

               (9)

               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (10)

               Pēc iekļaušanas dalībvalstīm jādod pietiekams laiks Direktīvas 98/8/EK 16. panta 3. punkta īstenošanai.

               (11)

               Tādēļ atbilstīgi jāgroza Direktīva 98/8/EK.

               (12)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstis vēlākais līdz 2011. gada 31. oktobrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Dalībvalstis piemēro minētos tiesību aktus no 2012. gada 1. novembra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmas Komisijai galveno tiesību aktu redakcijas, ko tās pieņem jomā, uz ko attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 4. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Par spinosadu Direktīvas 98/8/EK I pielikumā iekļauj šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numurs

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “37

                     Spinosads

                     EK Nr. 434-300-1

                        CAS Nr.: 168316-95-8
                     Spinosads ir 50–95 % spinosina A un 5–50 % spinosina D maisījums.

                        Spinosins A

                     (2R,3aS,5aR,5bS,9S,13S,14R,16aS,16bR)-2-[(6-deoksi-2,3,4-tri-O-metil-α-L-mannopiranozil)-oksi]-13-[[(2R,5S,6R)-5-(dimetilamino)tetrahidro-6-metil-2H-piran-2-il]oksi]-9-etil-2,3,3a,5a,5b,6,9,10,11,12,13,14,16a,16b-tetradekahidro-14-metil-1H-as-indacēn[3,2-d]oksaciklododecīn-7,15-dions CAS Nr.: 131929-60-7

                        Spinosins D

                     (2S,3aR,5aS,5bS,9S,13S,14R,16aS,16bS)-2-[(6-deoksi-2,3,4-tri-O-metil-α-L-mannopiranozil)-oksi]-13-[[(2R,5S,6R)-5-(dimetilamino)tetrahidro-6-metil-2H-piran-2-il]oksi]-9-etil-2,3,3a,5a,5b,6,9,10,11,12,13,14,16a,16b-tetradekahidro-4,14-dimetil-1H-as-indacēn[3,2-d]oksaciklododecīn-7,15-dions CAS Nr.: 131929-63-0

                     850 g/kg

                     2012. gada 1. novembris

                     2014. gada 31. oktobris

                     2022. gada 31. oktobris

                     18

                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz vides segmentiem un populācijām, kas nav pārstāvēti riska novērtējumā ES mērogā.
                     Dalībvalstis nodrošina, ka atļaujas piešķir ar šādiem nosacījumiem:

                                 —

                                 Uz atļaujām attiecas atbilstoši riska mazināšanas pasākumi. Jo īpaši produkti, kas atļauti profesionālai lietošanai, tos izsmidzinot, jālieto, izmantojot atbilstošus individuālās aizsardzības līdzekļus, ja pieteikumā produkta atļaujas saņemšanai nav datu, kas liecina, ka risku profesionāliem lietotājiem līdz pieļaujamam līmenim var samazināt ar citiem līdzekļiem.

                                 —

                                 Attiecībā uz spinosadu saturošiem produktiem, kura atliekas var nonākt pārtikā vai barībā, dalībvalstis pārbauda nepieciešamību noteikt jaunus un/vai grozīt esošos maksimāli pieļaujamos atlieku daudzumus (MRL) atbilstoši Regulai (EK) Nr. 470/2009 un/vai Regulai (EK) Nr. 396/2005 un veikt atbilstošus riska mazināšanas pasākumus, kas nodrošina, ka piemērojamie maksimāli pieļaujamie atlieku daudzumi netiek pārsniegti.”

         (1)  Par VI pielikumā noteikto vienoto novērtēšanas principu īstenošanu, novērtējuma pārskatu saturu un secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm


title: Komisijas Direktīva 2009/1/EK ( 2009. gada 7. janvāris ), ar ko groza Eiropas Parlamenta un Padomes Direktīvu 2005/64/EK par mehānisko transportlīdzekļu tipa apstiprinājumu attiecībā uz to otrreizēju izmantojamību, pārstrādājamību un reģenerējamību, lai pielāgotu minēto direktīvu tehnikas sasniegumiem (Dokuments attiecas uz EEZ)

text:
               14.1.2009

               LV

               Eiropas Savienības Oficiālais Vēstnesis

               L 9/31

      KOMISIJAS DIREKTĪVA 2009/1/EK
   (2009. gada 7. janvāris),
   ar ko groza Eiropas Parlamenta un Padomes Direktīvu 2005/64/EK par mehānisko transportlīdzekļu tipa apstiprinājumu attiecībā uz to otrreizēju izmantojamību, pārstrādājamību un reģenerējamību, lai pielāgotu minēto direktīvu tehnikas sasniegumiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2005. gada 26. oktobra Direktīvu 2005/64/EK par mehānisko transportlīdzekļu tipa apstiprinājumu attiecībā uz to otrreizēju izmantojamību, pārstrādājamību un reģenerējamību un ar ko groza Padomes Direktīvu 70/156/EEK (1) un jo īpaši tās 6. panta 2. punkta otro daļu,
   tā kā:

               (1)

               Direktīva 2005/64/EK ir viena no atsevišķajām direktīvām, kuras attiecas uz EK tipa apstiprinājuma procedūru, kas izveidota ar Padomes 1970. gada 6. februāra Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu (2).

               (2)

               Nepieciešams noteikt sīki izstrādātus noteikumus, lai attiecībā uz ražotāja sākotnējo novērtējumu varētu pārbaudīt, ka transportlīdzekļa tipa būvēšanā izmantotie materiāli atbilst 4. panta 2. punkta a) apakšpunkta noteikumiem Eiropas Parlamenta un Padomes 2000. gada 18. septembra Direktīvā 2000/53/EK par nolietotiem transportlīdzekļiem (3).

               (3)

               Jo īpaši ir lietderīgi nodrošināt, ka kompetentās iestādes otrreizējās izmantojamības, pārstrādājamības un reģenerējamības mērķim var pārbaudīt, vai pastāv līgumsaistības starp attiecīgo ražotāju un tā piegādātājiem un vai tiek pareizi sniegta informācija par šādās vienošanās iekļautajām prasībām šim mērķim.

               (4)

               Šajā direktīvā paredzētie pasākumi ir saskaņā ar atzinumu, ko sniegusi tehniskā komiteja mehānisko transportlīdzekļu jautājumos,

         IR PIEŅĒMUSI ŠO DIREKTĪVU.
   1. pants
   Groza Direktīvas 2005/64/EK IV pielikumu, iekļaujot šādu jaunu 4. punktu:

                  “4.1.

                  Sākotnējā novērtējuma saskaņā ar Direktīvas 2005/64/EK 6. pantu vajadzībām transportlīdzekļa ražotājam jāpierāda, ka līgumsaistībās ar piegādātājiem ir nodrošināta atbilstība Direktīvas 2000/53/EK 4. panta 2. punkta a) apakšpunktam.

                  4.2.

                  Sākotnējā novērtējuma saskaņā ar Direktīvas 2005/64/EK 6. pantu vajadzībām transportlīdzekļa ražotājam jāizstrādā procedūras šādām vajadzībām:

                              a)

                              informēt par piemērojamām prasībām savus darbiniekus un visus piegādātājus;

                              b)

                              pārraudzīt un nodrošināt, ka piegādātāji rīkojas atbilstoši minētajām prasībām;

                              c)

                              apkopot attiecīgos datus visā piegādes ķēdē;

                              d)

                              pārbaudīt no piegādātājiem saņemto informāciju;

                              e)

                              atbilstoši rīkoties, ja no piegādātājiem saņemtie dati neatbilst Direktīvas 2000/53/EK 4. panta 2. punkta a) apakšpunkta prasībām.

                  4.3.

                  Attiecībā uz 4.1. un 4.2. punktu transportlīdzekļa ražotājam, vienojoties ar kompetento iestādi, jāizmanto ISO 9000/14000 vai cita standarta kvalitātes nodrošinājuma programma.”

   2. pants
   Sākot ar 2012. gada 1. janvāri, ja Direktīvā 2005/64/EK, kurā grozījumi izdarīti ar šo direktīvu, noteiktās prasības nav izpildītas, dalībvalstis transportlīdzekļu jauniem tipiem nepiešķir EK tipa apstiprinājumu vai valsts tipa apstiprinājumu ar mehānisko transportlīdzekļu otrreizēju izmantojamību, pārstrādājamību un reģenerējamību saistītu iemeslu dēļ.
   3. pants
   1.   Dalībvalstis vēlākais līdz 2010. gada 3. februārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmus minēto noteikumu tekstus.
   Tās piemēro minētos noteikumus no 2010. gada 4. februāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   4. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Briselē, 2009. gada 7. janvārī

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 310, 25.11.2005., 10. lpp.

      (2)  OV L 42, 23.2.1970., 1. lpp.

      (3)  OV L 269, 21.10.2000., 34. lpp.